Madikwe Berry: Die beste bloubessies kies die beste oranje trekkers - Smith Power Equipment
“Die eienaars en aandeelhouers van Madikwe Berry is al drie groot ondersteuners van ՚n ander trekkerhandelsmerk, maar ek ken Kubota en het al met hulle gewerk, so ek wéét: Kubota is die geskikste trekker vir hierdie bedryf. Ons het toe op Kubota besluit,” sê Francois.
“Die Kubota-agentskap in Brits, Maubra, het vir ons ՚n uitstekende pakket aangebied op die eerste vier B2420-modelle wat ons gekoop het.”
Die rye in die tonnels is 2 meter breed en die Kubotas se wielbuitemates is ՚n skamele 1,33 meter, wat die operateurs se werk baie maklik maak. ՚n Ander uitsonderlike kenmerk van hierdie Kubota-modelle is die nat koppelaar waarmee hulle toegerus is.
՚n Operateur kan stadig deur die rye ry en aanhoudend stop en ry sonder dat daar wrywing op die bewegende dele van die koppelaar uitgeoefen word.
Dit verseker ՚n geweldige lang leeftyd op een van die mees sensitiewe onderdele van ՚n trekker. Verder is die draaisirkel van 2,1 meter ideaal vir binne-in ՚n tonnel werk. ՚n Bloubessie is ՚n baie gevoelige gewas.
Dit moet een-een met die hand geoes word en ՚n plukker oes gemiddeld 15 kg per dag. Dit mag nie skud tydens vervoer of aan rook blootgestel word nie. Dit het vir alle praktiese doeleindes ՚n steriele omgewing nodig.
Gelukkig is Kubota bekend vir hulle stil enjins wat die minimum vibrasie veroorsaak en die Vlak 3 uitlaatgas-enjins stel die minimum dampe en rook vry.
Francois het twaalf operateurs aangestel sodat elke trekker altyd ՚n drywer tydens die besige oestyd sal hê. Maar om die verantwoordelikheid vir ՚n voertuig tussen mense te verdeel is riskant. Kubota het daardie bestuursuitdaging aansienlik vergemaklik deur die 12 operateurs deeglik deur hulle agentskap op te lei en aan elkeen ՚n sertifikaat uit te reik.
Kubota het ook seker gemaak dat die trekkers nie om ander redes staan nie. “Maubra het ՚n dienskontrak met ons wat in die koopkontrak ingesluit is. Die eerste diens op ՚n nuwe trekker is na 50 uur en daarna elke 250 uur. Wanneer die masjien sy dienstyd bereik,
kontak ons hulle net en dan kom hulle uit,” sê Francois.
Chris Coetzee – Maubra Utility Products
Contact Chris Coetzee – 082 263 7520 | chris@maubra.co.za
This article was featured in the ProAgri – March 2019 and this was featured on their website [click here]
Multiplant Brits kies Kubota Kubota blits deur die bloubessies Kubota: Vir die boer vir wie net die beste goed genoeg is Kies Kubota vir veelsydigheid
Previous PostCangini attachments now at Smith PowerNext PostKubota U15 Digging into greater efficiencies